ಜಯದೇವ್‌ ಉನದ್ಕತ್‌ಗೆ 8.4 ಕೋಟಿ- ಯಾರು ಎಷ್ಟು ಮೊತ್ತಕ್ಕೆ ಸೇಲ್ ಆಗಿದ್ದಾರೆ?

-ಅಚ್ಚರಿ ಮೂಡಿಸಿದ ವರುಣ್, ಶಿವಂ ದುಬೆ

ಜೈಪುರ: ಐಪಿಎಲ್ 12ನೇ ಆವೃತ್ತಿಯ ಹರಾಜು ಪ್ರಕ್ರಿಯೆ ಇಂದು ರಾಜಸ್ಥಾನದ ಜೈಪುರದಲ್ಲಿ ನಡೆದಿದ್ದು, ಎಡಗೈ ವೇಗಿ ಜಯದೇವ್ ಉನದ್ಕತ್ ಅವರನ್ನು ಈ ಬಾರಿಯೂ ರಾಜಸ್ಥಾನ ರಾಯಲ್ಸ್ 8.4 ಕೋಟಿ ರೂ. ನೀಡಿ ಖರೀದಿ ಮಾಡಿದೆ. ಉನದ್ಕತ್ ಅವರಿಗೆ 1.5 ಕೋಟಿ ರೂ. ಮೂಲ ಬೆಲೆ ನಿಗದಿ ಮಾಡಲಾಗಿತ್ತು.

ಕಳೆದ ಬಾರಿಯ ಹರಾಜು ಪ್ರಕ್ರಿಯೆಯಲ್ಲಿ ಜಯದೇವ್ ಉನದ್ಕತ್ 11.5 ಕೋಟಿ ರೂ.ಗೆ ಮಾರಾಟವಾಗಿದ್ದರು. ಇತ್ತ ವರುಣ್ ಚಕ್ರವರ್ತಿ ಆಯ್ಕೆ ಅಚ್ಚರಿ ಮೂಡಿಸಿದೆ. ಕೇವಲ 20 ಲಕ್ಷ ಮೂಲ ಬೆಲೆ ಹೊಂದಿದ್ದ ವರುಣ್‍ಗೆ 8.4 ಕೋಟಿ ರೂ. ನೀಡಿ ಕಿಂಗ್ಸ್ ಇಲೆವೆನ್ ಪಂಜಾಬ್ ಖರೀದಿ ಮಾಡಿದೆ. 20 ಲಕ್ಷ ರೂ. ಮೂಲ ಬೆಲೆ ಹೊಂದಿದ್ದ ಶಿವಂ ದುಬೆ 5 ಕೋಟಿ ರೂ.ಗೆ ಆರ್‌ಸಿಬಿಗೆ ಮಾರಾಟವಾಗಿದ್ದಾರೆ.

ಸರ್ಫರಾಜ್ ಖಾನ್ ಅವರನ್ನು 25 ಲಕ್ಷ ರೂ.ನೀಡಿ ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡ ಖರೀದಿಸಿದೆ. ಆದರೆ ಭಾರೀ ನಿರೀಕ್ಷೆ ಮೂಡಿಸಿದ್ದ ಶ್ರೀಲಂಕಾದ ವೇಗಿ ಲಸಿತ್ ಮಾಲಿಂಗ 2 ಕೋಟಿ ರೂ. ಮೂಲ ಬೆಲೆಗೆ ಮುಂಬೈನಲ್ಲಿಯೇ ಉಳಿದುಕೊಂಡಿದ್ದಾರೆ.

ಯುವಿಗೆ ಮೊದಲ ಬಿಡ್‍ನಲ್ಲಿ ಶಾಕ್:
ಆಲ್‍ರೌಂಡರ್ ಯುವರಾಜ್ ಸಿಂಗ್‍ಗೆ ಮೊದಲ ಬಿಡ್‍ನಲ್ಲಿ ಅನ್‍ಸೋಲ್ಡ್ ಅಂತಾ ಘೋಷಿಸಲಾಯಿತು. ಇತ್ತ ಟೀಂ ಇಂಡಿಯಾದ ಆಟಗಾರರಾದ ಚೇತೇಶ್ವರ ಪೂಜಾರ, ಮನೋಜ್ ತಿವಾರಿ, ಅಕ್ಷದೀಪ್ ನಾಥ್, ಮಿಥುನ್ ಅಭಿಮನ್ಯು, ವಿನಯ್ ಕುಮಾರ್, ಸೌರಭ್ ತಿವಾರಿ, ಇಂಗ್ಲೆಂಡ್ ಆಟಗಾರ ಅಲೆಕ್ಸ್ ಹೆಲ್ಸ್, ನ್ಯೂಜಿಲೆಂಡಿನ ಮಾರ್ಟಿನ್ ಗುಪ್ಟಿಲ್ ಹಾಗೂ ಬ್ರೆಂಡನ್ ಮೆಕಲಮ್, ದಕ್ಷಿಣ ಆಫ್ರಿಕಾದ ವೇಗಿಗಳಾದ ಡೇಲ್ ಸ್ಟೈನ್ ಮತ್ತು ಮೊರ್ನೆ ಮಾರ್ಕೆಲ್, ಆಸ್ಟ್ರೇಲಿಯಾದ ಕೇನ್ ರಿಚರ್ಡ್ ಸನ್, ಗ್ಲೆನ್ ಪಿಲಿಪ್ಸ್, ಕುಸಾನ್ ಪರೇರಾ, ಜೇಸನ್ ಹೋಲ್ಡರ್, ಪರ್ವೆಜ್ ರಸೂಲ್, ಆ್ಯಂಗಲೋ ಮ್ಯಾಥ್ಯೂನ್, ಜೇಮ್ಸ್ ನಿಶಂ, ಹಾಶೀಮ್ ಆಮ್ಲಾ, ಶಾನ್ ಮಾರ್ಶ್, ಉಸ್ಮಾನ್ ಖಾನ್ ಮಾರಾಟವಾಗದೆ ಉಳಿದಿದ್ದಾರೆ.

ಯಾರು ಎಷ್ಟಕ್ಕೆ ಮಾರಾಟವಾದ್ರು?:
ಲೂಕಿ ಫೆಗ್ರ್ಯೂಸನ್ ಅವರನ್ನು ಕೆಕೆಆರ್ 1.6 ಕೋಟಿ ರೂ.ಗೆ ಖರೀದಿಸಿದೆ. ಬರಿಂದರ್ ಸ್ರಾನ್ ಮುಂಬೈ ಇಂಡಿಯನ್ಸ್ (3.4 ಕೋಟಿ), ಹೆನ್ರಿ ಕ್ಲಾಸೆನ್ ಆರ್ ಸಿಬಿ (50 ಲಕ್ಷ), ಸ್ಯಾಮ್ ಕರ್ರನ್ ಕಿಂಗ್ಸ್ ಇಲೆವೆನ್ ಪಂಜಾಬ್ (7.2 ಕೋಟಿ), ಕಾಲಿನ್ ಇನ್‍ಗ್ರಾಂ ಡೆಲ್ಲಿ ಕ್ಯಾಪಿಟಲ್ಸ್
(6.4 ಕೋಟಿ), ನಾಥು ಸಿಂಗ್ ಡೆಲ್ಲಿ ಕ್ಯಾಪಿಟಲ್ಸ್ (20 ಲಕ್ಷ), ಅಂಕುಶ್ ಬೈನ್ಸ್ ಡೆಲ್ಲಿ ಕ್ಯಾಪಿಟಲ್ಸ್ (20 ಲಕ್ಷ), ಅಮೋಲ್ ಪ್ರೀತ್ ಸಿಂಗ್ ಮುಂಬೈ ಇಂಡಿಯನ್ಸ್ (80 ಲಕ್ಷ), ದೇಬದತ್ ಪಡಿಕ್ಕಲ್ ಆರ್‌ಸಿಬಿ (20 ಲಕ್ಷ), ಮೋಹಿತ್ ಶರ್ಮಾ ಚೆನ್ನೈ ಸೂಪರ್ ಕಿಂಗ್ಸ್ (5 ಕೋಟಿ), ವರುನ್ ಅರೋನ್ ರಾಜಸ್ಥಾನ ರಾಯಲ್ಸ್ (2.4 ಕೋಟಿ), ಮೊಹಮ್ಮದ್ ಶಮಿ ಕಿಂಗ್ಸ್ ಇಲೆವೆನ್ ಪಂಜಾಬ್ (4.8 ಕೋಟಿ), ಇಶಾಂತ್ ಶರ್ಮಾ ಡೆಲ್ಲಿ ಕ್ಯಾಪಿಟಲ್ಸ್ (1.1 ಕೋಟಿ), ವೃದ್ಧಿಮಾನ್ ಸಹಾ ಸನ್‍ರೈಸರ್ಸ್ ಹೈದರಾಬಾದ್ (1.2 ಕೋಟಿ), ನಿಕೋಲ್ ಪೂರನ್ ಕಿಂಗ್ಸ್ ಇಲೆವೆನ್ ಪಂಜಾಬ್ (4.2 ಕೋಟಿ), ಜಾನಿ ಬೇನ್ ಸ್ಟೋ ಸನ್‍ರೈಸರ್ಸ್ ಹೈದರಾಬಾದ್ (2.2 ಕೋಟಿ), ಅಕ್ಷರ್ ಪಟೇಲ್ ಡೆಲ್ಲಿ ಕ್ಯಾಪಿಟಲ್ಸ್ (5 ಕೋಟಿ), ಗುರ್‍ಕೀರಾತ್ ಸಿಂಗ್ ಆರ್‌ಸಿಬಿ (50 ಲಕ್ಷ), ಮೊಯಿಸಿಸ್ ಹೆನ್ರಿಕ್ಸ್ ಕಿಂಗ್ಸ್ ಇಲೆವೆನ್ ಪಂಜಾಬ್ (1 ಕೋಟಿ), ಕಾರ್ಲಸ್ ಬ್ರಾತ್‍ವೇಟ್ ಕೋಲ್ಕತ್ತಾ ನೈಟ್ ರೈಡರ್ಸ್ (5 ಕೋಟಿ), ಶಿಮ್ರಾನ್ ಹೆಟ್ಮಯಾರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು (4.2 ಕೋಟಿ), ಹನುಮ ವಿಹಾರಿ ಡೆಲ್ಲಿ ಕ್ಯಾಪಿಟಲ್ಸ್ ( 2 ಕೋಟಿ).

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv